**39.§**

# **Par Ogres novada pašvaldības projekta**

**“Siltumnīcefektu gāzu emisiju samazinājums Ogres pilsētas publiskās teritorijas apgaismojuma infrastruktūrā II kārta, A6 šosejas apjoms” īstenošanu un līdzfinansējumu**

(P.Preiss)

Noklausoties Ogres novada pašvaldības Projektu vadības nodaļas projektu vadītāja Pētera Preisa sniegto informāciju par Vides aizsardzības un reģionālās attīstības ministrijas izsludināto Ministru Kabineta 2011. gada 24. maija noteikumu Nr. 408 Klimata pārmaiņu finanšu instrumenta finansēto projektu atklāto konkursu „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” (turpmāk tekstā - MK noteikumi Nr. 408) un projekta “Siltumnīcefektu gāzu emisiju samazinājums Ogres pilsētas publiskās teritorijas apgaismojuma infrastruktūrā II kārta, A6 šosejas apjoms” iesniegumu, kura kopējās izmaksas ir **448 053,02 EUR** (četri simti četrdesmit astoņi tūkstoši piecdesmit trīs eiro un 2 centi)**,** un pamatojoties uz likuma “Par pašvaldībām“ 21. pantu, MK noteikumu Nr. 408 28.3.2. punktu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Piedalīties projektu konkursā un projekta apstiprināšanas gadījumā uzņemties saistības projekta ietvaros, atbalstīt pašvaldības iesniegto projekta iesniegumu „Siltumnīcefektu gāzu emisiju samazinājums Ogres pilsētas publiskās teritorijas apgaismojuma infrastruktūrā II kārta, A6 šosejas apjoms”;
2. Projekta „Siltumnīcefektu gāzu emisiju samazinājums Ogres pilsētas publiskās teritorijas apgaismojuma infrastruktūrā II kārta, A6 šosejas apjoms” apstiprināšanas gadījumā, Ogres novada pašvaldība apņemas nodrošināt pašvaldības līdzfinansējumu **151 347,98 EUR** (viens simts piecdesmit viens tūkstotis trīs simti četrdesmit septiņi eiro un 98 centi) apmērā, kas sastāv no:
	1. Projekta iesniedzēja (pašvaldības) līdzfinansējuma attiecināmo izmaksu segšanai **134 415,91** **EUR** (viens simts trīsdesmit četri tūkstoši četri simti piecpadsmit eiro un 91 centi) apmērā;
	2. Projekta iesniedzēja (pašvaldības) līdzfinansējumu Projekta neattiecināmo izmaksu segšanai **16 932,07 EUR** (sešpadsmit tūkstoši deviņi simti trīsdesmit divi eiro un 07 centi).

3. Kontroli par lēmuma izpildi uzdot pašvaldības izpilddirektoram Pēterim Dimantam.